ΓΡΑΠΤΗ ΕΡΩΤΗΣΗ E-3147/00

υποβολή: Erik Meijer (GUE/NGL) προς την Επιτροπή

(6 Οκτωβρίου 2000)

Θέμα: Χρηματοδότηση από τα Ευρωπαϊκά Ταμεία της προετοιμασίας και κατασκευής αυτοκινητόδρομου μέσω του βουλγαρικού εθνικού δρυμού των στενών της Κρέσνας

1. Γνωρίζει η Επιτροπή τα σχέδια της βουλγαρικής κυβερνήσεως να δημιουργήσει αυτοκινητόδρομο μέσω της κοιλάδας που διαρρέει από Βορρά προς Νότο ο ποταμός Στρυμόνας ο οποίος ευρίσκεται στα δυτικά της χώρας αυτής; Ο αυτοκινητόδρομος αυτός θα αποτελέσει τμήμα του Διευρωπαϊκού Διαδρόμου αριθμός 4 ο οποίος συνδέει την βουλγαρική πρωτεύουσα Σόφια με τον ελληνικό λιμένα της πόλεως της Θεσσαλονίκης. Γνωρίζει η Επιτροπή ότι το διασυνοριακό πρόγραμμα συνεργασίας PHARE και η Ευρωπαϊκή Τράπεζα Επενδύσεων συμβάλλουν ήδη από τώρα στην εκπόνηση σχετικού σχεδίου εκ μέρους της ιταλικής επιχείρησης SPEA Ingeneria Europea;

2. Γνωρίζει επίσης η Επιτροπή ότι το σχέδιο γι' αυτό τον αυτοκινητόδρομο χρησιμοποιεί ένα δρόμο μέσω των στενών, βορείως της πόλεως της Κρέσνας και ότι μέχρι τώρα δεν λαμβάνειπόψη την ακριβότερη εκδοχή μέσω σήραγγας που θα παρακάμπτει τα στενά της Κρέσνας, όπωςποστηρίζουν οργανώσεις για τη φύση και το περιβάλλον;

3. Μπορεί να επιβεβαιώσει η Επιτροπή ότι τα στενά της Κρέσνας αποτελούν την σημαντικότερη βουλγαρική περιοχή στην οποία προστατεύονται τα μοναδικά και χαρακτηριστικά για τα Βαλκάνια είδη δένδρων, φιδιών και χελωνών και ότι η περιοχή αυτή λόγω του μεγάλου πλούτου της σε βιοποικιλότητα αλλά και ως φυσικό τοπίο συνδυάζει τα κριτήρια για την κατάταξή της στο ευρωπαϊκό οικολογική δίκτυο NATURA 2000, ενώ η πόλη της Κρέσνα, λόγω της διατήρησης αυτού του παρθένου περιβάλλοντος, μπορεί περαιτέρω να εξελιχθεί ως τουριστικό κέντρο για τη φύση, το τοπίο αλλά και τηνγεία;

4. Συμφωνεί με την άποψή μου η Επιτροπή ότι μια σημαντική καταστροφή και κατάτμηση των στενών της Κρέσνας και των περιφερειακών συνοικιών της πόλης της Κρέσνας λόγω της δημιουργίας του αυτοκινητόδρομου και της ατμοσφαιρικής ρύπανσης δεν αντιβαίνουν μόνον προς τις οικονομικές δυνατότητες της πόλης της Κρέσνας αλλά και προς την Σύμβαση της Βέρνης (συγκεκριμένα προς το άρθρο 4) και μετά την ένταξη της Βουλγαρίας στην Ευρωπαϊκή Ένωση προς την οδηγία 92/43 και 79/409; Είναι συνεπώς πρόθυμη η Επιτροπή να συμβάλλει στο να αποτραπεί κατ'αρχήν η, με κοινοτικά χρήματα, καταστροφή μιας φυσικής περιοχής καθώς οικολογικών διαδρόμων που αργότερα θα κληθεί η ίδια να προστατεύσει, δηλ. από τη στιγμή που τα ανωτέρω θα ανήκουν στα εδάφη της ΕΕ;

5. Είναι διατεθειμένη η Επιτροπή προεξοφλώντας την ενδεχόμενη ένταξη της Βουλγαρίας στην Ευρωπαϊκή Ένωση να προωθήσει τα εξής:

α) ότι όχι μόνο ένα μέρος, αλλά ολόκληρη η περιοχή της Κρέσνας με τις μεγάλες φυσικές αξίες θα κριθεί ως προστατευταία περιοχή,

β) ότι ήδη στη φάση σχεδιασμού θα ληφθεί ως βάση μια τροποποιημένη διαδρομή και/ή σήραγγα κάτω από τον αυτοκινητόδρομο ούτως ώστε να μην γίνουν περαιτέρω έξοδα για μια εναλλακτική λύση που αντιβαίνει προς των προστασία της φύσεως και του περιβάλλοντος,

γ) ότι η χορήγηση ευρωπαϊκής χρηματικής ενίσχυσης για την κατασκευή του αυτοκινητόδρομου, στην οποία αποβλέπει η βουλγαρική κυβέρνηση στο πλαίσιο του ISPA, θα συνδυασθεί με την προϋπόθεση ότι οι αξίες της φύσεως και του περιβάλλοντος των στενών της Κρέσνας θα διατηρηθούν και δεν θα καταστραφούν εντός της περιφέρειας αυτής οι οικολογικοί διάδρομοι;

Απάντηση της κας Wallstrm εξ ονόματος της Επιτροπής

(22 Δεκεμβρίου 2000)

1. Η Επιτροπή γνωρίζει ότι η βουλγαρική κυβέρνηση προτίθεται να κατασκευάσει αυτοκινητόδρομο μέσω της κοιλάδας που διαρρέει ο Στρυμόνας, ως τμήμα του Διευρωπαϊκού Διαδρόμου αριθ.4. Η Επιτροπή έχει εγκρίνει το διασυνοριακό πρόγραμμα συνεργασίας Phare (CBC) έργο E-79 για μελέτη αυτοκινητόδρομου (BG9803 και BG99404) συμπεριλαμβανομένης της εκπόνησης προπαρασκευαστκής μελέτης σχεδίασης και σκοπιμότητας και λεπτομερούς σχεδίασης του τμήματος Daskalovo-Kulata. Δεν ζητήθηκε από την Ευρωπαϊκή Τράπεζα Επενδύσεων να χρηματοδοτήσει τον αυτοκινητόδρομο του Στρυμόνα. Μέχρι τώρα δεν έχει ζητηθεί συμπληρωματκή κοινοτική ενίσχυση. Η Επιτροπή προβαίνει σε λεπτομερή αξιολόγηση όλων των έργων πουποβάλλονται από τις δικαιούχους χώρες για χρηματοοικονονική ενίσχυση βάσει του ISPA, προκειμένου να διασφαλιστεί συμμόρφωση με τις απαιτήσεις των σχετικών ρυθμίσεων. Μία από τις απαιτήσεις αυτές είναι η εκτίμηση των επιπτώσεων που θα έχει το έργο στο περιβάλλον, ανάλογη προς εκείνη της οδηγίας 85/337/ΕΟΚ του Συμβουλίουτης 27ης Ιουνίου 1985(1) όπως τροποποιήθηκε από την οδηγία 97/11/ΕΟΚ του Συμβουλίου της 3ης Μαρτίου 1997(2). Στο πλαίσιο αυτής της διαδικασίας ΕΠΕ, πρέπει να εξεταστεί η περιβαλλοντική ευαισθησία των περιοχών που ενδέχεται να επηρεαστούν από την κατασκευή, συμπεριλαμβανομένου του φαραγγιού της Kresna.

2. Η Επιτροπή θα παρακολουθεί στενά, ιδίως μέσω της αντιπροσωπείας της στην Σόφια, τον προγραμματισμό εκτέλεσης του αυτοκινητόδρομου του Στρυμόνα, προκειμένου να διασφαλίσει ότι χρησιμοποιείται ο λιγότερο επιβλαβής για το περιβάλλον δρόμος, και ότι, αν κριθεί αναγκαίο, θα επιλεγεί εναλλακτική λύση. Η Επιτροπή θα διευκολύνει τις συναντήσεις και τον διάλογο μεταξύ των βουλγαρικών αρχών και των βουλγαρικών μη κυβερνητικών οργανισμών (NGOs) για το περιβάλλον. Στο πλαίσιο αυτό, η αντιπροσωπεία της Επιτροπής στην Σόφια, οργάνωσε συναντήσεις με τα ενδιαφερόμενα μέρη (δηλ., τον δήμαρχο της πόλης Kresna, εκπροσώπου των βουλγαρικών μη κυβερνητικών οργανισμών για το περιβάλλον, τον ανάδοχο, την αρμόδιαπηρεσία για την εκτέλεση του προγράμματος CBC και τηνπηρεσία κατασκευής δρόμων) την 1η και 13 Μαρτίου 2000, κατά την διάρκεια των οποίων συζητήθηκαν πιθανές εναλλακτικές λύσεις για τη χάραξη του αυτοκινητόδρομου.

3. Η Επιτροπή γνωρίζει καλά τη σημασία του φαραγγιού της Kresna από περιβαλλοντικής απόψεως. Διάφοροι τύποι οικοτόπων με την έννοια της οδηγίας 92/43/ΕΟΚ του Συμβουλίου της 21ης Μαϊου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας(3),πάρχουν στο φαράγγι της Kresna, και είδη φυτών, ιχθύων, αμφιβίων και ερπετοειδών που περιλαμβάνονται στα παραρτήματα της οδηγίας διαβιούν στην περιοχή του φαραγγιού της Kresna. Για τους λόγους αυτούς, η Επιτροπή αναλαμβάνει τις δράσεις που περιγράφονται στα σημεία 1 και 2 στοχεύοντας στην διατήρηση του καθεστώτος αυτής της σημαντικής, από άποψη βιοποικιλότητας περιοχής.

4.-5. Οταν η Βουλγαρία αποφασίσει να ζητήσει την συμπερίληψη της περιοχής του φαραγγιού της Kresna στο δίκτυο Natura 2000, η Επιτροπή θα είναι έτοιμη ναποστηρίξει την επιλογή αυτή.

(1) ΕΕ L 175 της 5.7.1985.

(2) ΕΕ L 73 της 14.3.1997.

(3) ΕΕ L 206 της 22.7.1992.